ஜி.கே.வாசன் நீங்கலாக மற்ற தலைவர்கள் அனைவரும் சிதம்பரத்திடம் இதுசம்பந்தமாக பேசி வருகிறார்களாம். ''அறிவிக்கப்பட்ட பட்டியலை நிறுத்தி வைக்கவேண்டும்'' என்று கோரிக்கை வைக்கிறார்களாம் இவர்கள். மேலும், இப்படிப்பட்ட சர்ச்சைக்குரிய பட்டியலை வெளியிட்ட ஞானதேசிகனை தலைவர் பதவியில் இருந்து தூக்க வேண்டும் என்றும் சொல்லி வருகிறார்களாம். இந்த கோஷ்டியினர் அனைவரும் சேர்ந்து, 'நீங்கள் மாநிலத் தலைவராக ஆகுங்கள்'' என்று சிதம்பரத்திடம் சொல்லி வருகிறார்கள். டெல்லி தலைமை இதனை ஏற்றுக்கொண்டால், அமைச்சர் மற்றும் மாநிலத் தலைவராக சிதம்பரம் வருவதற்கான வாய்ப்பு இருக்கிறது என்கிறார்கள்.